****************************************
((Notice))
Updated On: 11/30/2017 8:37:27 PM
Release Date: 8/13/2017 2:40:04 PM
****************************************
****************************************

### ((Table Of Contents))

### شہزادقیس کی جانب سے خوش آمدید

### اِنتساب

### عرضِ قیس

### عقل سے ذات ، ماوَرا اُس کی

### پلاتا ہے حق جس کو جامِ محمدؐ

### اِک تجّلی ہے مصطفےٰ اُس کی

### جو یہاں زیر ہُوا سب کو زَبر لگتا ہے

### خوشبو سے رَقم کرتا ہے گُل تیرا قصیدہ

### اَزَل سے معظم ہے نامِ محمدؐ

### محبت کے دِلکش نگینے سلام

### اِتنا خوش رَنگ کہ خوابوں کا نگر لگتا ہے

### کُن کی اَذانِ ناز کا جوہر نبیؐ مِرا

### اِس شعر میں لکھ ڈالا ہے بنیادی عقیدہ

### خلوص ، علم ، دُعا ، آگہی کے سائے میں

### شیرازۂ وُجود و بقا ذِکرِ مصطفےٰؐ

### جس کو بھی اِسمِ محمدؐ سے حیا آتی ہے

### نبیؐ کی یاد دَھڑکن ہے ہمارا دِل مدینہ ہے

### نجات اور بخشش کے زینے سلام

### گنجینۂ جمال کی خوشبو ہیں اِہلِ بیت

### محمدؐ گلابوں سے لکھا ھوا تھا

### اُتنا دوزَخ کی سزاؤں کا نہیں خوف مجھے

### جمال ِ آدم و حوا کی کرنیں ان سے ہیں

### شاعری ہو کسی کی مدحت میں

### ۔ اختتام ۔ مجموعہ کلام "الہام" ۔

((Begin Text)) ****************************************
****************************************

### شہزادقیس کی جانب سے خوش آمدید

****************************************
شہزادقیس کی جانب سے خوش آمدید مجموعہ کلام #الہام میں شامل اشعار
****************************************

### Table of Contents

****************************************
****************************************

### اِنتساب

****************************************
اِنتساب منبع رَحمت کے نام
****************************************

### Table of Contents

****************************************
****************************************

### عرضِ قیس

****************************************
عرضِ قیس اِلہام میرے مذہبی ، عقیدتی کلام پر مبنی ہے۔ اس میں ایسے موضوعات کا احاطہ کرنے کی کوشش کی گئی ہے جن کے لیے ذاتی صلاحیت کام نہیں آتی۔ توفیق ِ اِلٰہی شاملِ حال ہو تو کچھ لکھنا ممکن ہے۔ اس لیے اس مجموعے میں اگر میرے کچھ اشعاررفعتِ خیال اور تسکین جمال کی حدود کو چھو رہے ہیں تو وہ شعری من و سلویٰ ہے اس میں میرا کوئی کمال نہیں۔ لیکن جہاں جہاں کلام پرواز نہ کر سکا وہ میری کاوش ہے۔ اَپنی قلمی روایت کے پیش نظر اس زیرِ ترتیب مجموعے پر بھی آپ کی بے لاگ رائے کا شدت سے انتظار رہے گا۔ آپ مجھ سے میرے سائٹ یا فیس بک پر رابطہ کر سکتے ہیں ۔ سدا خوش رہیے شہزاد قیسؔ ۔ لاہور 24 دسمبر 2016
****************************************

### Table of Contents

****************************************
****************************************

### عقل سے ذات ، ماوَرا اُس کی

****************************************
عقل سے ذات ، ماوَرا اُس کی کیا لکھے گا ، قلم ثنا اُس کی ذَرّے ذَرّے کا دائمی حاکم آگ ، مِٹّی ، پَوَن ، گھٹا اُس کی تحفے میں اُس کو کچھ بھی دے نہ سکا جو بھی سوچا تھا ، تھی عطا اُس کی ہم فقیروں کا کیا ہے دُنیا میں حتی کہ طاقتِ دُعا اُس کی ! دَھڑکنوں سے لطیف نغمہ تھا دِل نے سننے نہ دی صدا اُس کی حُور و جنت تو ’’ ضمنی ‘‘ بات تھی دوست کاش تم مانگتے رِضا اُس کی شرم کر کچھ گناہ کرنے میں قیسؔ بخشش نہ آزما اُس کی ! #شہزادقیس .
****************************************

### Table of Contents

****************************************
****************************************

### پلاتا ہے حق جس کو جامِ محمدؐ

****************************************
پلاتا ہے حق جس کو جامِ محمدؐ وُہ اَشکوں سے لکھتا ہے نامِ محمدؐ خِرد ، عشق ، تعلیم ، تقویٰ ہے لازِم سبھی کیسے سمجھیں مقامِ محمدؐ دُرُود اُن پہ جب جب پڑھیں بھیگی آنکھیں اُترتا ہے دِل پر سلامِ محمدؐ عبادَت کی معراج ، سبحانَ رَبی خدا نے کیا کم قیامِ محمدؐ کلامِ محمدؐ ، بحکمِ خدا ہے کلامِ خدا ہے کلامِ محمدؐ مجھے کاش محشر میں سہواً ہی سمجھیں غلامِ غلامِ غلامِ محمدؐ خدا حشر میں اُس پہ رَحمت کرے گا ہے جس دِل میں قیسؔ اِحترامِ محمدؐ #شہزادقیس .
****************************************

### Table of Contents

****************************************
****************************************

### اِک تجّلی ہے مصطفےٰ اُس کی

****************************************
اِک تجّلی ہے مصطفےٰ اُس کی اور کیا لکھوں میں ثنا اُس کی مامتا جس کی ’’ ایک ‘‘ نعمت ہے دِل مرے حمد تو سنا اُس کی ’’ اَللہ شافی ‘‘ کا معنی یہ ہے دوست ! ہر مرض میرا ، ہر شفا اُس کی سرفرازی کو ، عمر بھر ترسا سر جو چوکھٹ پہ نہ جھکا اُس کی ایک پتھر نے ، آدمی سے کہا تُو بھی کچھ حمد گنگنا اُس کی علم ، عرفان ، عقل ششدر ہیں اِنتہا پر ہے اِبتدا اُس کی قیسؔ جو جھوم کر یہ حمد پڑھے عمر دُگنی کرے خدا اُس کی #شہزادقیس .
****************************************

### Table of Contents

****************************************
****************************************

### جو یہاں زیر ہُوا سب کو زَبر لگتا ہے

****************************************
جو یہاں زیر ہُوا سب کو زَبر لگتا ہے اِس لیے سب سے حسین آپؐ کا دَر لگتا ہے ہم بھی پردیس میں جاں جانے سے ڈَرتے ہیں حضور پر مدینے میں کسے موت سے ڈَر لگتا ہے سنگ دِل شخص پہ قرآن مؤثر کیوں ہے ؟ سنگ ریزوں کی تلاوَت کا اَثر لگتا ہے چھوڑ کر گردِشی تسبیح ہُوا ہے دو نیم عارِف قصۂ معراج ، قمر لگتا ہے جو محمدؐ کا نہیں ، دُنیا کو وُہ جو بھی لگے اِہلِ کردار کو وُہ شخص صفر لگتا ہے ایک صلوات اِدھر پڑھتے ہیں نمناک قلوب اور پھل دار شجر ایک اُدھر لگتا ہے عالمِ مرگِ غلامانِ محمدؐ بھی قیسؔ نُور ملبوس عقیدت کا سفر لگتا ہے #شہزادقیس .
****************************************

### Table of Contents

****************************************
****************************************

### خوشبو سے رَقم کرتا ہے گُل تیرا قصیدہ

****************************************
خوشبو سے رَقم کرتا ہے گُل تیرا قصیدہ تابندہ ستارے سَرِ دِہلیز خمیدہ خامہ بنیں اَشجار یا اَبحار سیاہی مرقوم نہ ہو پائیں گے اَوصافِ حمیدہ ہر قلب کہاں فیض تری نعت کا پائے ہر ذِہن کہاں عشق میں آہُوئے رَمیدہ آقا تری رَحمت کے سمندر پہ نظر ہے اَعمال میں سستی ہے مگر پختہ عقیدہ یعنی میں مدینہ کی فَضاؤں میں کھڑا ہُوں ! حیران ہیں اَفکار تو نمناک ہے دیدہ گُل آپؐ کی خاطر چنے با عرقِ ندامت شبنم سے شرابور ہیں گُل ہائے چُنیدہ یہ کہہ کے قلم قیسؔ مرا تتلی نے چوما خوش بخت ہو لکھتے ہو محمدؐ کا قصیدہ #شہزادقیس .
****************************************

### Table of Contents

****************************************
****************************************

### اَزَل سے معظم ہے نامِ محمدؐ

****************************************
اَزَل سے معظم ہے نامِ محمدؐ فرشتوں سے پوچھو مقامِ محمدؐ بشر عہدِ طفلی سے باہر تو نکلے کریں گے سبھی اِحترامِ محمدؐ محمدؐ کے دُشمن ہیں تا حشر اَبتر خدا خوب لے اِنتقامِ محمدؐ خلاصہ مکمل شریعت کا لکھ لو حلالِ محمدؐ ، حرامِ محمدؐ زکات اَب بھی پہنچے غریبوں کو گھر پر مؤثر ترین اِنتظامِ محمدؐ بہت ہو چکی ، اَب فقط ایک نعرہ نظامِ محمدؐ ، نظامِ محمدؐ خدا لیلیٰ اور قیسؔ کو بھی بنا دے کنیزِ محمدؐ ، غلامِ محمدؐ #شہزادقیس .
****************************************

### Table of Contents

****************************************
****************************************

### محبت کے دِلکش نگینے سلام

****************************************
محبت کے دِلکش نگینے سلام مبارَک ، مقدس مہینے سلام اے قرآن آوَر ، اے وِجدان گر اے بخشش کے روشن خزینے سلام اَذانوں کی ٹھنڈک ، نمازوں کی خوشبو بہت رُوح پرور قرینے سلام نگاہوں میں توبہ کی رِم جھم کے پھول تلاوَت سے پُر نُور سینے سلام عجب رُوح کا منّ و سلویٰ ہے تُو کرم ہی کرم کے سفینے سلام سکھاتا ہے غلبہ ہمیں نفس پر ترقی کے پُر نُور زینے سلام منا لے جو رَب قیسؔ رَمضان میں کہیں اُس کو گیارہ مہینے سلام #شہزادقیس .
****************************************

### Table of Contents

****************************************
****************************************

### اِتنا خوش رَنگ کہ خوابوں کا نگر لگتا ہے

****************************************
اِتنا خوش رَنگ کہ خوابوں کا نگر لگتا ہے گنبدِ سبز سے یہ شہر گہر لگتا ہے معذرَت اِہلِ مدینہ یہ جسارَت ہے مگر ایک ہستی کے طفیل اَپنا ہی گھر لگتا ہے پاؤں آقا نے اِنہی گلیوں میں رَکھے ہوں گے ! پاؤں رَکھتے ہُوئے ایمان سے ڈَر لگتا ہے پلکیں جھاڑُو کے تصور سے دَمک اُٹھتی ہیں راستہ آپؐ کی گر راہ گزر لگتا ہے ہجر میں آپؐ کے نمناک فقط آنکھ نہیں خون سے سینے میں کچھ اور بھی تر لگتا ہے طاعتِ اَحمدِ مُرسلؐ کا شجر دِل میں لگا اِس پہ جنت کی بشارَت کا ثمر لگتا ہے ناز ہو جس کو محمدؐ کی غلامی پر قیسؔ آنکھ والوں کو وُہی اِہلِ نظر لگتا ہے #شہزادقیس .
****************************************

### Table of Contents

****************************************
****************************************

### کُن کی اَذانِ ناز کا جوہر نبیؐ مِرا

****************************************
کُن کی اَذانِ ناز کا جوہر نبیؐ مِرا خِلقت کی ہر بہار کا جھومر نبیؐ مِرا رَوشن ہے کہکشاؤں میں حُسنِ محمدیؐ سوچو تو کس قَدَر ہے منور نبیؐ مِرا سیدؐ ، کلیمؐ ، اُمیؐ ، محمدؐ ، قویؐ ، خلیلؐ منصورؐ ، حقؐ ، نذیرؐ ، مطہرؐ نبیؐ مِرا طہؐ ، بشیرؐ ، عزیزؐ ، رَحیمؐ ، اَبطحیؐ ، منیرؐ یسؐ ، اَمینؐ ، نورؐ ، مدثرؐ نبیؐ مِرا نقشِ قدم رَسولؐ کا خوشبوئے دین ہے نعلین بھی ہے جس کی معطر نبیؐ مِرا تا حشر ، نعت خوانوں نے محنت تو کی مگر قطرہ ہُوا بیان ، سمندر نبیؐ مِرا معراج تھی فرشتوں کی حیرانگی کی رات بے پر بھی اُترا قیسؔ ، فلک پر نبیؐ مِرا #شہزادقیس .
****************************************

### Table of Contents

****************************************
****************************************

### اِس شعر میں لکھ ڈالا ہے بنیادی عقیدہ

****************************************
اِس شعر میں لکھ ڈالا ہے بنیادی عقیدہ اَحمدؐ سا کوئی دُوسرا دیدہ نہ شنیدہ جس کُن کی ہے تخلیق تری ذاتِ معظم اُس کُن کے فضائل کا لکھے کون جریدہ ہے علم بھی لازِم وَلے یہ ذِہن میں رَکھنا پڑھ لکھ کے کوئی ہوتا نہیں عرش رَسیدہ صد چاک ہے غفلت سے مگر تیری عِنایت بھر سکتی ہے ہر عاصی کا دامانِ دَریدہ اُٹھی ہیں مدینہ کو طلب گار نگاہیں اُمت کے ہُوئے جاتے ہیں حالات کشیدہ دامن مرا پُر کر دے ترے اَبرِ کرم سے گلشن میں کھلیں پھول سرِ شاخِ بُریدہ یہ بات کسی معجزے سے کم تو نہیں قیسؔ ہم جیسے گنہ گار پڑھیں اُن کا قصیدہ #شہزادقیس .
****************************************

### Table of Contents

****************************************
****************************************

### خلوص ، علم ، دُعا ، آگہی کے سائے میں

****************************************
خلوص ، علم ، دُعا ، آگہی کے سائے میں حیات گزرے تو گزرے نبیؐ کے سائے میں اَمین ، متقی ، خدمت گزارِ نوعِ بشر ستارے لاکھوں پلے آپؐ ہی کے سائے میں وُہ تم سے لاکھ لگیں پر تمہارے جیسے نہیں ثبوت تم کو ملے گا تمہی کے سائے میں بشیرؐ ، نورؐ ، محمدؐ کی چھاؤں میں آؤ کلیمؐ ، اُمّیؐ ، مدثرؐ ، قویؐ کے سائے میں خراج دیتے ہیں جن کو اَدَب سے شاہِ جہاں فقیر ایسے پلے ہیں اُنہی کے سائے میں بلال تیرا بلاتا ہے یوں خدا کی طرف کہ جیسے جگنو اَذاں دے کلی کے سائے میں بشر کے عہدِ اِمامت کی اِبتدا ہے قیسؔ رحیمؐ ، نورؐ ، اَمینؐ ، اَبطحیؐ کے سائے میں #شہزادقیس .
****************************************

### Table of Contents

****************************************
****************************************

### شیرازۂ وُجود و بقا ذِکرِ مصطفےٰؐ

****************************************
شیرازۂ وُجود و بقا ذِکرِ مصطفےٰؐ چھُو پائے گی نہ جس کو قضا ذِکرِ مصطفےٰؐ اِس پر بھی پیار آتا ہے پروردِگار پر کرتا ہے ہم سے بڑھ کے خدا ذِکرِ مصطفےٰؐ مرہم طرح طرح کے بنے تن کے واسطے من کے ہر ایک غم کی دَوا ذِکرِ مصطفےٰؐ دیکھا ہے جب سے ذِکرِ خدا میں مگن اُنہیں کرتی ہے تب سے غارِ حرا ذِکرِ مصطفےٰؐ اِحمدؐ کا ذِکرِ کرنا بھی نعمت ہے ، رِزق ہے وَرنہ کہاں ہم اور کجا ذِکرِ مصطفےٰؐ پوچھا گناہ گاروں نے کیسے ملا مقام ہر جنتی نے ہنس کے کہا ذِکرِ مصطفےٰؐ اِک نُور کی لکیر گئی قیسؔ عرش تک دِل کے حرم میں جب بھی ہُوا ذِکرِ مصطفےٰؐ #شہزادقیس .
****************************************

### Table of Contents

****************************************
****************************************

### جس کو بھی اِسمِ محمدؐ سے حیا آتی ہے

****************************************
جس کو بھی اِسمِ محمدؐ سے حیا آتی ہے حشر میں اُس کے لیے سبز قبا آتی ہے کچھ فرشتے بھی جماعت میں نظر آتے ہیں جب تصور میں مرے غارِ حرا آتی ہے ایک ماحول سا بن جاتا ہے رِندوں کے لیے جب بھی جنت میں مدینے کی ہَوا آتی ہے تیرنے لگتے ہیں بہتی ہُوئی نہروں میں چراغ سجدے سے اُٹھتے ہی خوشبوئے حنا آتی ہے دَف بجاتی ہُوئی حوروں کا نکلتا ہے ہجوم جب بھی سرکارؐ کی آمد کی ندا آتی ہے کاش ہو نظرِ کرم دِل کے حرم پر اُن کی ہم گنہ گاروں کو بس ایک دُعا آتی ہے نعت پڑھتے ہُوئے میں کانپ سا اُٹھتا ہُوں قیسؔ سبز گنبد سے جو ٹکرا کے صدا آتی ہے #شہزادقیس .
****************************************

### Table of Contents

****************************************
****************************************

### نبیؐ کی یاد دَھڑکن ہے ہمارا دِل مدینہ ہے

****************************************
نبیؐ کی یاد دَھڑکن ہے ہمارا دِل مدینہ ہے جہاں اِحمدؐ کے عاشق ہوں وُہی محفل مدینہ ہے مدینہ علم و عرفاں ، آگہی ، اَنوار کا مرکز وُہ اِنسان اَصل اِنساں ہے جسے حاصل مدینہ ہے حُضورؐ اُمّت کی خاطر رات بھر روتے تھے سجدوں میں جہنم اور ہمارے بیچ بس حائل مدینہ ہے مدینہ عام سا اِک شہر تھا سرکار دُنیا میں کسی کامل کا صدقہ ہے کہ اَب کامل مدینہ ہے اے میری نعت سن کر یادِ اِحمدؐ میں تڑپتے دِل تیرے آنسو بتاتے ہیں تیری منزل مدینہ ہے تلاطم خیز موجیں ہیں زَمانے بھر کے ہنگامے سفینے پاک دِل اِنسان ہیں ، ساحل مدینہ ہے مدینے کا بھکاری کہتے ہیں سب پیار سے مجھ کو دُعاؤں میں مری قیسؔ اِس قَدَر شامل مدینہ ہے #شہزادقیس .
****************************************

### Table of Contents

****************************************
****************************************

### نجات اور بخشش کے زینے سلام

****************************************
نجات اور بخشش کے زینے سلام اے روزوں کے دِلکش مہینے سلام دُھلی ہیں نگاہیں گنہ گار کی ہِدایت کے روشن نگینے سلام سبھی یکساں بھوکے ، غنی یا غریب اُخوت کے اَعلیٰ قرینے سلام نظر میں حیا ہے تو دِل موم تر تقدس بھرے آبگینے سلام ہر اِک متقی کو مسلسل کہیں بہشتی گھروں کے خزینے سلام عبادَت کو لگ جائیں حق چار چاند اَگر جا کے بھیجیں مدینے سلام فضیلت کی شب قیسؔ پا لیں اَگر کریں گے ہزاروں مہینے سلام #شہزادقیس .
****************************************

### Table of Contents

****************************************
****************************************

### گنجینۂ جمال کی خوشبو ہیں اِہلِ بیت

****************************************
گنجینۂ جمال کی خوشبو ہیں اِہلِ بیت گُل اُن کی ذاتِ پاکؐ ہے اَصحاب تتلیاں : گل دان #شہزادقیس . Ganjeena-e-Jamaal Ki Khushboo Hain Ehl-e-Bait Gul Unn Ki Zaat-e-Pak Hai Ashaab Titliyan #ShahzadQais
****************************************

### Table of Contents

****************************************
****************************************

### محمدؐ گلابوں سے لکھا ھوا تھا

****************************************
محمدؐ گلابوں سے لکھا ھوا تھا گلابوں کی خوشبو بہت بڑھ گئی تھی #شہزادقیس . Muhammad Gulaabon Say Likha Howa Tha Gulabon Ki Khushboo Bohat Barrh Gai Thi #ShahzadQais
****************************************

### Table of Contents

****************************************
****************************************

### اُتنا دوزَخ کی سزاؤں کا نہیں خوف مجھے

****************************************
اُتنا دوزَخ کی سزاؤں کا نہیں خوف مجھے جتنا دو شکوہ کناں آنکھوں سے ڈَر لگتا ہے #شہزادقیس . Utna Dozakh Ki Sazaaon Ka Nahi Khauf Mujhay Jitna Do Shikwa Kunaan Aankhon Say Dar Lagta Hai #ShahzadQais
****************************************

### Table of Contents

****************************************
****************************************

### جمال ِ آدم و حوا کی کرنیں ان سے ہیں

****************************************
جمال ِ آدم و حوا کی کرنیں ان سے ہیں حضور دنیا میں موجود پہلے دن سے ہیں #شہزادقیس . Jamal -e- Aadam -o- Hawwa Ki Kirnain Inn Say Hain Huzoor Duniya Mian Maujood Pehly Din Say Hain #ShahzadQais
****************************************

### Table of Contents

****************************************
****************************************

### شاعری ہو کسی کی مدحت میں

****************************************
شاعری ہو کسی کی مدحت میں معنوی طور پر ہے حمدِ خدا #شہزادقیس . Shairy Ho Kisi Ki Midhat Main Manvai Taur Par Hai Hamd-e-Khuda #ShahzadQais
****************************************

### Table of Contents

****************************************
****************************************

### ۔ اختتام ۔ مجموعہ کلام "الہام" ۔

****************************************
۔ اختتام ۔ مجموعہ کلام "الہام" ۔ سدا خوش رہیے ۔ شہزادقیس
****************************************

### Table of Contents

****************************************
****************************************
((End Text)) ****************************************
*******************************
Find Shahzad Qais on Social Media
*******************************
YouTube
Instagram
Twitter
FaceBook
*******************************
میری تمام کتب ڈاؤن لوڈ کیجیے
*******************************
تمام کتب ایک ذپ فائل کی صورت میں
http://sqais.com/QaisAll.zip
"لیلیٰ" از "شہزادقیس"
http://sqais.com/QaisLaila.pdf
http://sqais.com/QaisLaila.html
http://sqais.com/QaisLaila.txt
"دِسمبر کے بعد بھی" از "شہزادقیس"
http://sqais.com/QaisDecember.pdf
http://sqais.com/QaisDecember.html
http://sqais.com/QaisDecember.txt
"تتلیاں" از "شہزادقیس"
http://sqais.com/QaisTitliyan.pdf
http://sqais.com/QaisTitliyan.html
http://sqais.com/QaisTitliyan.txt
"عید" از "شہزادقیس"
http://sqais.com/QaisEid.pdf
http://sqais.com/QaisEid.html
http://sqais.com/QaisEid.txt
"غزل" از "شہزادقیس"
http://sqais.com/QaisGhazal.pdf
http://sqais.com/QaisGhazal.html
http://sqais.com/QaisGhazal.txt
"عرفان" از "شہزادقیس"
http://sqais.com/QaisIrfan.pdf
http://sqais.com/QaisIrfan.html
http://sqais.com/QaisIrfan.txt
"انقلاب" از "شہزادقیس"
http://sqais.com/QaisInqilab.pdf
http://sqais.com/QaisInqilab.html
http://sqais.com/QaisInqilab.txt
"وُہ اِتنا دِلکش ہے" از "شہزادقیس"
http://sqais.com/QaisDilkash.pdf
http://sqais.com/QaisDilkash.html
http://sqais.com/QaisDilkash.txt
"نمکیات" از "شہزادقیس"
http://sqais.com/QaisNamkiyaat.pdf
http://sqais.com/QaisNamkiyaat.html
http://sqais.com/QaisNamkiyaat.txt
"نقشِ ہفتم" از "شہزادقیس"
http://sqais.com/QaisNaqsh.pdf
http://sqais.com/QaisNaqsh.html
http://sqais.com/QaisNaqsh.txt
"اِلہام" از "شہزادقیس"
http://sqais.com/QaisIlhaam.pdf
http://sqais.com/QaisIlhaam.html
http://sqais.com/QaisIlhaam.txt
"شاعر" از "شہزادقیس"
http://sqais.com/QaisShayer.pdf
http://sqais.com/QaisShayer.html
http://sqais.com/QaisShayer.txt
"بیت بازی" از "شہزادقیس"
http://sqais.com/QaisBait.pdf
http://sqais.com/QaisBait.html
http://sqais.com/QaisBait.txt
**********************
آپ کو اس متن کی اشاعت کی اجازت ہے
**********************
آپ ان تخلیقات کو اپنے ویب سائٹ، بلاگ، فیس بک، ٹوئٹر، سوشل میڈیا اکاؤنٹس، اخبار، کتاب، ڈائجسٹ وغیرہ میں شائع کر سکتے ہیں بشرطیکہ
اس میں ترمیم نہ کریں، شہزادقیس کا نام بطور مصنف درج کریں اور اس تخلیق کی اشاعت غیر تجارتی مقاصد کے لیے ہو
یہ تخلیقات کریٹو کامنز لائسنس کے تحت شائع کی گئی ہیں جس میں اس تخلیق سے ماخوذ کام کی نشر و اشاعت کی اجازت نہیں ہے۔۔ مزید تفصیلات اس لنک پر ملاحظہ فرمائیے
https://creativecommons.org/licenses/by-nc-nd/4.0/legalcode
کسی اور طرح کی اشاعت کے لیے
Info@SQais.com
پر رابطہ فرمائیے۔